1984. május 23-tól a Lyndon B. Johnson Űrközpontban részesült űrhajóskiképzésben. Kiképzett űrhajósként az Űrhajózási Iroda munkatársaként az űrrepülőgép fejlesztésével foglalkozott. Négy űrszolgálata alatt összesen 34 napot, 9 órát és 52 percet (826 óra) töltött a világűrben. Űrhajós pályafutását 1997-ben fejezte be. 2002 novembere óta a Johnson Space Center (JSC) mérnök igazgatóhelyettese. Feladatai közé tartoztak az emberes űrrepülések és a (ISS biztonsági támogatása. 2003-ban a Columbia-katasztrófa után a NASA nyomozócsoport helyettes-vezetője.